Ribe Stifts Adresseaviser, 1841-08-03
Kornudførselen fra Ribes Omegn er, som bekjendt kun liden. De Frembringelser, hvoraf Landmændene dække deres Udgifter, ere derimod forskjellige Slags Fedevarer, deels Smør, deels Kjød og Flesk. Det er imidlertid ikkun Smørret, der afgiver nogen egentlig Handelsartikel. Kjødet og Flesket udføres derimod paa en for Landets Velstand, høist utilfredsstillende Maade, idet de fede Kreaturer, som Egnen frembringer i temmelig Mængde, udføres baade til Kjøbenhavn og især til Hamborg i levende Tilstand, medens ikkun en forholdsmæssig liden Deel slagtes til Nedsaltning, for derefter at udføres. Dog - saalænge Forholdene ere som nu, kan det vel ikke være anderledes fordi de slesvigske Kjøbmænd ikke kunne ved Prisernes Forandring concurrere med Hamborgerne, da disse ere i Stand til at forsyne de vigtigste Makeder, navnligen de engelske, for hine. Kommer den lensborg-husumske Jernbane derimod til Udførelse, ville vore Kjøbmænd, som vi troe tilfulde at have beviist i vor foregaaende Artikel, være i Stand til at træde i en seirende Concurrence med Hamborgerne, fordi de da kunne erfare Handelens Conjuncturer og forsyne Udlandets Markeder med de Fornødenheder, vort Land har tilovers, lige saa tidligt eller i Regelen tidligere end disse. Naturligviis er det ikke vor Hensigt at paastaae, at Ribe ved Hjælp af Jernbanen skulde erholde nogen directe Handel. Dens indskrænkede Opland og den slette Jndseilling er til Hinder derfor. Men hvad vi paastaae, er, at, naar Husum bliver Danmarks Nordsøhavn - eller det samme som nu Hamborg saa unaturligt er - kommer Ribe til at ligge meget nær ved en Hovedhandelsplads, eller til at blive en Filialhavn af en af Nordsøens første Markeds pladser, hvilken Omstændighed ikke kan andet end indvirke særdeles heldbringende saavel paa Byens Handel som Omegnens Productivitet, fordi de Handlende da ville være i Stand til at drage Fordeel af de Conjuncturer, der bestemme Handelen. Hver Gang en eller anden Begivenhed medfører Forandring i Priserne paa vore Producter, vil det være os muligt at rette vore Speculationer derefter i Tide, medens derimod Forandringerne nu enten slet ikke spores hos os eller dog kun seent og usikkert. Vi vilde da kunne sende vore Producter enten landværts til Flensborg eller søværts til Husum og strax have dem i Verdenshandelens Strøm uden at behøve at tye til det fjerne Hamborg. Derved vilde bespares betydelig i Forsendelsesomkostninger, som vilde komme vore Handlende og Producenterne til Gode; ligesom vi paa den anden Side vilde erholde vore Forbrugsartikler, navnligen Colonialvare, en heel Deel billigere end nu, da vi forskrive dem over Hamborg, efterat de ere bebyrdede med Elbtold og ofte med Hamborgertold samt desuden, paa Grund af Omveien over Hamborg, med større Transportomkostninger. J vor foregaaende Artikel have vi allerede gjort opmærksom paa, at der vilde alene i Transport omkostninger beregnes 5 Rdl. Courant paa hver Stud, som slagtes til Udførsel i Ribe, i Stedet for at exportere den levende til Hamborg. Men hvilke Fordele vilde desuden ikke flyde af den ved en saadan Bedrift opstaaende Virksomhed og Omsætning, Et mægtigt Middel til at befordre Ribes Handel, navnligen dens Forbindelse med Husum, vilde en forbedret Jndseiling være. Saavidt vi vide kunne nu kun Skibe af 5 Fods Dybtgaaende løbe herind; men ved Tilskud af Communen og Understøttelse fra Statskassen vilde det ikke være uoverkommeligt at fordybe Aaen, hvor det gjøres nødvendigt, nogle Fod - og herved vilde allerede saare meget være vundet. Eller skulde det være vanskeligere at forskaffe de danske Byer ved Nordsøen middelmaadige Jndseilinger end at danne rummelige og beqvemme Havne for de hollandske og engelske Steder, der have at kjæmpe med de samme Naturvanskeligheder, Er det lykket os at gjøre blot nogenlunde anskueligt, hvilke directe og indirecte Fordele, den lensborg-hussumske Jernbane vil bringe Ribe og Omegn, fordi de derved drages nær hen til een af Verdenshandelens Aarer, da tvivle vi ingenlunde om, at de, der have Hjerte og Sind for Fædrelandets Vel, ikke ville tøve med, saavidt deres Leilighed tillader det, at bidrage til et patriotisk Foretagendes Fremme ved rundelig Subskription til den slesvigske Jernbanes Anlæggelse. Jkke blot de, men vor By, vor Egn, vor hele Fædreland, ville høste Renter og uberegnelige Renters Rente af deres anvendte Capitaler. Trykt i Ribe hos Chr. sal. Hyphoff.